Folketing
2000-09-07

Så er det vel på tide, at vi så benytter denne her finanslov til at lægge en linje for, hvordan de store investeringer skal være i de næste 6, 8, 10 år, og det håber jeg vi kan vende tilbage til. Kommuneaftalen er blevet nævnt nogle gange her, og dér vil jeg da bare sige, at det da er rart at finde ud af, hvad finansministeren vil sige i morgen til KL, for det har jo også betydning for, hvad vi kommer med via finansloven. Hvis man ad den vej klarer nogle af de ulykker, der sker rundtomkring i amter og kommuner, er vi jo fri for at begynde at slås med dem på finansloven, så jeg håber, der bliver en afklaring i forhold til nyforhandling.